เซอร์ไพรส์!! ซีไอเอ็มบี ไทย ประกาศเปิดให้บริการในเซเว่นอีเลฟเว่น - FINNOMENA
นับเป็นเรื่องเซอร์ไพรส์ในแวดวงการเงินการธนาคาร เมื่อธนาคารซีไอเอ็มบี ไทย จำกัด (มหาชน) ประกาศตัวว่าเป็นธนาคารแรกที่เปิดบริการในร้านเซเว่นอีเลฟเว่น เพื่อเพิ่มช่องทางเข้าถึงลูกค้ารายย่อย
15 ธ.ค. 2559

นับเป็นเรื่องเซอร์ไพรส์ในแวดวงการเงินการธนาคาร เมื่อธนาคารซีไอเอ็มบี ไทย จำกัด (มหาชน) ประกาศตัวว่าเป็นธนาคารแรกที่เปิดบริการในร้านเซเว่นอีเลฟเว่น เพื่อเพิ่มช่องทางเข้าถึงลูกค้ารายย่อย
โดยการเปิดสาขาครั้งนี้เป็นเพียงการลดขนาดสาขาลงของธนาคาร ไปอยู่ในร้านสะดวกซื้อ คล้ายกับการเช่าพื้นที่ ทั้งนี้เพื่อลดรูปแบบจากสาขาในห้างสรรพสินค้า และค่าเช่ารายเดือนในราคาที่สูง
ซึ่งจะเปิดให้บริการในร้านเซเว่นอีเลฟเว่น สาขาสีตบุตร 2 บริเวณถนนจรัสเมือง ตรงข้ามโรงเรียนสีตบุตรบำรุง ย่านหัวลำโพง ใช้ชื่อว่า สาขาย่อยสีตบุตร
รูปแบบของสาขาธนาคารซีไอเอ็มบี ไทย ในร้านเซเว่นอีเลฟเว่น จะเป็นตู้กระจกเล็กๆ คล้ายกับเคาน์เตอร์แลกเปลี่ยนเงินตราต่างประเทศ (Currency Exchange) โดยมีพนักงานนั่งอยู่ด้านในตู้กระจก
โดยยึดยุทธศาสตร์การให้บริการลูกค้าของ CIMBT คือ จะทำอย่างไรให้ลูกค้าสะดวก เร็ว และง่าย ในการทำธุรกรรมการเงิน ก่อนหน้านี้ ธนาคารได้ปรับกลยุทธ์ช่องทางและเครือข่ายให้บริการโดยเริ่มก้าวไปสู่ดิจิทัลแบงก์กิ้ง
ทั้งนี้ซีไอเอ็มบี ไทย สาขาย่อยสีตบุตร จะเปิดให้บริการทุกวัน ตั้งแต่เวลา 10.30-19.30 น. เช่นเดียวกับเวลาทำการสาขาในห้างสรรพสินค้า สามารถทำธุรกรรมได้สารพัดจนถึงขั้นอนุมัติปล่อยกู้ ซึ่งไม่ได้เปิด 24 ชั่วโมงตามที่ร่ำลือกันนะจ๊ะ
ที่มา : http://www.manager.co.th/OnlineSection/ViewNews.aspx?NewsID=9590000124603
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: